Document ID: 31986R1351

NEUVOSTON ASETUS (ETY) N:o 1351/86,
annettu 6 päivänä toukokuuta 1986,
hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon asetuksen (ETY) N:o 1035/72(), sellaisena kuin se on viimeksi muutettuna asetuksella (ETY) N:o 3768/85(), ja erityisesti sen 35 artiklan,
ottaa huomioon komission ehdotuksen()
sekä katsoo, että
asetuksen (ETY) N:o 1035/72 16 artiklan 3 kohdassa vahvistetaan hinta- ja interventiojärjestelmän alaisille tuotteille prosenttiosuudet, joiden välillä ostohinnan on oltava suhteessa perushintaan, ja
ostohinta olisi vahvistettava 16 artiklassa vahvistettujen vaihteluvälien ulkopuolelle jäävälle tasolle, jotta tuotteiden markkinoilta vetäminen ei tuntuisi yhtä houkuttelevalta, perushintatason säilyessä ennallaan; näillä ehdoin näitä vaihteluvälejä olisi mukautettava,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1035/72 16 artiklan 3 kohta seuraavasti:"3. Ostohinta vahvistetaan tasolle, joka vaihtelee:
- kukkakaaleilla, tomaateilla ja munakoisoilla 30 ja 45 prosentin välillä perushinnasta,
- omenoilla ja päärynöillä 40 ja 55 prosentin välillä perushinnasta,
- muilla liitteessä II luetelluilla tuotteilla 45 ja 65 prosentin välillä perushinnasta,
ottaen erityisesti huomioon kunkin tuotteen markkinoiden ominaispiirteet ja erikoisesti hintavaihtelun laajuus."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan kuhunkin tuotteeseen markkinointivuoden 1986/1987 alusta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä toukokuuta 1986.

Labels: 2
17